Rozsudok Všeobecného súdu (siedma komora) z 11. októbra 2012 – Novatex/Rada
(vec T-556/10)
„Subvencie – Dovoz určitých typov polyetyléntereftalátu s pôvodom v Iráne, Pakistane a Spojených arabských emirátoch – Konečné vyrovnávacie clo a konečné vybratie dočasného cla – Článok 3 ods. 1 a 2, článok 6 písm. b) a článok 7 ods. 2 nariadenia (ES) č. 597/2009“
1.                     Spoločná obchodná politika – Ochrana proti subvenčným praktikám tretích štátov – Voľná úvaha inštitúcií – Súdne preskúmanie
– Hranice (nariadenie Rady č. 597/2009) (pozri bod 35)
2.                     Spoločná obchodná politika – Ochrana proti subvenčným praktikám tretích štátov – Subvencia – Finančný príspevok verejných
orgánov krajiny pôvodu alebo vývozu – Všeobecný režim zdanenia – Skutočnosti, ktoré treba zohľadniť pri porovnaní daňového
zaobchádzania s príjmami z vnútroštátneho predaja a predaja na vývoz [Dohoda o subvenciách a vyrovnávacích opatreniach z roku
1994, článok 1 ods. 1 písm. a) bod ii); nariadenie Rady č. 597/2009, články 2 až 4] (pozri body 36, 40 – 43)
3.                     Spoločná obchodná politika – Ochrana proti subvenčným praktikám tretích štátov – Subvencia – Finančný príspevok verejných
orgánov krajiny pôvodu alebo vývozu – Pojem – Daňový režim, ktorého dôsledkom je nižšie zdanenie príjmov z vývozu než príjmov
z vnútroštátneho predaja – Zahrnutie [nariadenie Rady č. 597/2009, článok 3 ods. 1 písm. a) bod ii)] (pozri body 56 – 58,
63, 65)
4.                     Spoločná obchodná politika – Ochrana proti subvenčným praktikám tretích štátov – Priebeh prešetrovania – Právomoci Komisie
– Hranice – Povinnosť spolupráce podnikov uvádzaných v sťažnosti – Rozsah (nariadenie Rady č. 597/2009, článok 11 ods. 2 a článok
26) (pozri body 81, 87)
5.                     Spoločná obchodná politika – Ochrana proti subvenčným praktikám tretích štátov – Subvencia – Pôžička poskytnutá verejnými
orgánmi – Existencia výhody udelenej verejnými orgánmi – Podmienky [Dohoda o subvenciách a vyrovnávacích opatreniach z roku
1994, článok 14 písm. b); nariadenie Rady č. 597/2009, článok 3 ods. 2 a článok 6 písm. b)] (pozri body 119, 124 – 126)
6.                     Žaloba o neplatnosť – Právomoc súdu Únie – Opravná právomoc – Vylúčenie (článok 264 ZFEÚ) (pozri body 152 – 154)
Predmet
Návrh na zrušenie vykonávacieho nariadenia Rady (EÚ) č. 857/2010 z 27. septembra 2010, ktorým sa ukladá konečné vyrovnávacie
clo a s konečnou platnosťou sa vyberá dočasné clo na dovoz určitého polyetyléntereftalátu s pôvodom v Iráne, Pakistane a v Spojených
arabských emirátoch (Ú. v. EÚ L 254, s. 10), v rozsahu, v akom sa týka žalobcu
Výrok
1.
Článok 1 vykonávacieho nariadenia Rady (EÚ) č. 857/2010 z 27. septembra 2010, ktorým sa ukladá konečné vyrovnávacie clo a s konečnou
platnosťou sa vyberá dočasné clo na dovoz určitého polyetyléntereftalátu s pôvodom v Iráne, Pakistane a v Spojených arabských
emirátoch, sa, pokiaľ ide o Novatex Ltd, zrušuje v rozsahu, v akom konečné vyrovnávacie clo na dovoz určitých typov polyetyléntereftalátu
do Európskej únie prevyšuje clo uplatniteľné pri neexistencii chyby týkajúcej sa sumy uvedenej v riadku 74 daňového priznania
za zdaňovacie obdobie roka 2008.
2.
V zostávajúcej časti sa žaloba zamieta.
3.
Rada Európskej únie znáša vlastné trovy konania a 50 % trov konania, ktoré vznikli Novatex. Novatex znáša 50 % vlastných trov
konania. Európska komisia znáša vlastné trovy konania.